《寄王真人》
宋代·舒岳祥

象简银冠觐冕旒，一清沆瀣九天秋。
西湖处士梅花屋，太乙真人莲叶舟。
闻道辽东来白鹤，不知函谷度青牛。
人间天上无拘束，且驾长暾赋远游。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。